《昭平舟中寄东墅兄五十一》
明代·黄钥

郁葱佳气下蓬莱，甲子初周五十回。先世箕裘承祖父，高堂綵服戏婴孩。

家山此日悬千里，寿酒何时举一杯。寄语东篱旧黄菊，好存晚节待归来。

作者简介：黄钥，字世美，号香山主人。香山（今中山）人。明宪宗成化十一年（一四七五）进士，官大理评事，外擢广西佥事，旋改江西佥事，卒于广西按察副使。清光绪《广州府志》卷一二七有传。